Susayqışlaq (Quba)

Susayqışlaq — Azərbaycan Respublikasının Quba rayonunun Aşağı Atuc kənd inzibati ərazi dairəsində kənd. Azərbaycan Respublikası Ali Sovetinin 7 fevral 1991-ci il tarixli, 54-XII saylı Qərarı ilə Quba rayonunun Yelenovka kənd Sovetindən Susayqışlaq kəndi Aşağı Atuc kənd Sovetinin tərkibinə verilmişdir.

 Toponimikası 
Yaşayış məntəqələrini Susay kəndindən köçüb gələnlər salmışdır. Oykonim Susay (kəndin adı) və qışlaq coğrafi terminindən ibarət olub, "Susay kəndinin qışlağı, susaylılara məxsus qışlaq" mənasındadır. Eyni adlı kənd Xaçmaz rayonunda da mövcuddur. Susay sözünün etimoloji mənası:Su qədim Oğuz türkçəsində çay deməkdir, say isə dayaz yer deməkdir, yəni Susay çayın dayaz yeri deməkdir.

 Coğrafiyası və iqlimi 
Kənd Qusar maili düzənliyində, rayon mərkəzində 15 km məsafədə, Quba–Xudat magistralı yaxınlığında, Qusarçayın orta axarında yerləşir. Çay kənarı seyrək palıd və qovaq ağaclarından ibarət meşəlikdən (Qusar Dövlət Təbiət Yasaqlığının qurtaracağı) və kolluqlardan ibarətdir. Kənd ərazisinin əsas hissəsini meyvə bağları (alma, gilas və s.) və əkin sahələri tutur.

 Əhalisi 
Kənd əhalisinin əsas hissəsini azərbaycanlılar təşkil edir. 2009-cu ilin siyahıya alınmasına əsasən kənddə 511 nəfər əhali yaşayır.Azərbaycan Respublikası Əhalisinin Siyahıyaalınması. Azərbaycan Respublikasının Dövlət Statistika Komitəsi. Bakı-2010. Səh.629

 İqtisadiyyatı 
Əhalinin əsas məşğuliyyəti bağçılıq və heyvandarlıqdır.

 Təhsil 
Kənddə 1 əsas məktəb fəaliyyət göstərir.

 Səhiyyə 
Kənddə tibb məntəqəsi mövcuddur..

 İstinadlar 

 Həmçinin bax 

Kateqoriya:Quba rayonunun kəndləri
Kateqoriya:Azərbaycan köçəri həyatı